Þá er ný heimasíða Nýsköpunarkeppni grunnskólanna loks komin í loftið . Á nýrri og endurbættri heimasíðu má meðal annars finna : • Náms - , stuðnings - og afþreyingarefni fyrir kennara og nemendur • Ýmsar fréttir og greinar sem fjalla um nýsköpunarmennt og tengd málefni • Lista yfir fyrirtækja og aðila sem vinna að eða eru tengdir skapandi skólastarfi , nýsköpunar - og frumkvöðlamennt , forritun barna o.fl. • Kveikjur að hugmyndum , umsóknarleiðbeiningar , nýtt umsóknareyðublað og margt fleira . Er það von okkar að ný heimasíða veiti góðan stuðning fyrir kennara og aðra sem hug hafa á að innleiða nýsköpun inn í skólastofur landsins ásamt því að styðja enn frekar við þá uppbyggingu sem þegar hafin er . Eru kennarar og aðrir sem áhuga hafa á nýsköpun , hvattir til að skoða síðuna og deila henni . Kannski þarfnast heimasíðan einhverra lagfæringa og gott væri að fá meira efni inn . Allar ábendingar eru því virkilega vel þegnar , – þetta er jú fyrir ykkur og unga fólkið 🙂 Allir grunnskólar landsins geta – og eru hvattir til – að taka þátt . Opnað verður fyrir umsóknir fljótlega en umsóknarfrestur rennur út 12. Apríl 2017 .